Nafarroako Parlamentuak, 2021eko ekainaren 10ean egindako Osoko Bilkuran, honako erabaki hau onetsi zuen: “Erabakia. Horren bidez, Hezkuntza Departamentua premiatzen da hartu beharreko neurriak har ditzan Tafallako eta Zangozako eskualdeetako D ereduko Batxilergoko ikasleen sare publikoko ikastetxeetako joan-etorriak errazte aldera, eta Arte Eszenikoen eta Arte Plastikoen Batxilergoko Iruñerritik kanpoko ikasleak ez ditzan diskrimina”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Hezkuntza Departamentua premiatzen du:

1. Hartu beharreko neurriak har ditzan Tafallako eta Zangozako eskualdeetako D ereduko Batxilergoko ikasleen sare publikoko ikastetxeetako joan-etorriak errazte aldera, aipatu ikasketak beren eskualdean egitea posible ez den bitartean.

2. Arte Eszenikoen eta Arte Plastikoen Batxilergoko Iruñerritik kanpoko ikasleak diskrimina ez ditzan, Nafarroako ikasle guztientzat aukera-berdintasuna bermatuz”.

Iruñean, 2021eko ekainaren 14an

Lehendakaria: Unai Hualde Iglesias